ຈຳນວນ​ຜູ້ເສຍຊີວິດຍ້ອນ​ລົມໄຕ້ຝຸ່ນ ໃນຟິລິບປິນ ເພີ້ມ​ຂຶ້ນເຖິງ 140 ຄົນ​ແລ້ວ ແລະບັນດາເຈົ້າເມືອງ ຮ້ອງຂໍການຊ່ວຍເຫຼືອ​ດ້ານອາຫານ
ຢູ່ພາກກາງຟິລິບປິນ ມີ 72 ຄົນ ໄດ້ເສຍຊີວິດຢູ່ທີ່ນັ້ນ ອີກ 10 ຄົນໄດ້ຫາຍສາບສູນ ແລະ 13 ຄົນ ໄດ້ຮັບບາດເຈັບຍ້ອນໄຕ້ຝຸ່ນທີ່ຮ້າຍແຮງ ພັດ​ເຂົ້າຖະຫຼົ່ມປະເທດເກາະດອນ. 
ຈຳນວນຜູ້ເສຍຊີວິດຈາກລົມພາຍຸໄຕ້ຝຸ່ນຮ້າຍແຮງສຸດທີ່ຖະຫຼົ່ມຟິລິບປິນປີນີ້ ໄດ້ເພີ້ມຂຶ້ນ ເຖິງ 146 ຄົນ ແລະຜູ້ປົກຄອງແຂວງຂອງປະເທດທີ່ເປັນເກາະດອນ ໂດຍສະເພາະແຂວງ ທີ່ໄດ້ຖືກຖະຫຼົ່ມຈາກລົມພາຍຸໄຕ້ຝຸ່ນໄຣ (Rai) ຢ່າງໜັກໄດ້ກ່າວວ່າ ອາດຈະມີຄວາມເສຍ ຫາຍຫຼາຍກວ່ານັ້ນທີ່ຍັງບໍ່ທັນມີລາຍງານເທື່ອ ອີງຕາມລາຍງານຂອງອົງການຂ່າວເອພີ ເຈົ້າແຂວງອາເທີ ຢັບ (Arthur Yap) ຂອງແຂວງໂບໂຮລ (Bohol) ຢູ່ທາງພາກກາງຟິລິບປິນກ່າວວ່າ ມີ 72 ຄົນ ໄດ້ເສຍຊີວິດຢູ່ທີ່ນັ້ນ ອີກ 10 ຄົນໄດ້ຫາຍສາບສູນ ແລະ 13 ຄົນ ໄດ້ຮັບບາດເຈັບ ທ່ານໄດ້ກ່າວວ່າ ຈຳນວນຜູ້ເສຍຊີວິດ ອາດຍັງຈະເພີ້ມຂຶ້ນອີກ ເພາະພວກເຈົ້າເມືອງຫຼາຍຄົນ ຍັງບໍ່ສາມາດລາຍງານກັບຄືນມາຫາທ່ານ ເນື່ອງຈາກຂາດການຕິດຕໍ່ ທ່ານໄດ້ຮ້ອງຂໍດ້ານອາຫານ ແລະ ນໍ້າດື່ມ ພວກເຈົ້າໜ້າທີ່ຢູ່ເກາະດີນາກັດ (Dinagat) ຊຶ່ງເປັນນຶ່ງໃນບັນດາແຂວງ ຕ່າງໆ ທີ່ຖືກລົມພາຍຸໄຕ້ຝຸ່ນ ພັດເຂົ້າຖະຫຼົ່ມ ເປັນບ່ອນທຳອິດນັ້ນ ໄດ້ມີລາຍງານຕ່າງຫາກວ່າ ມີ 10 ຄົນ ໄດ້ເສຍຊີວິດໃນພຽງບໍ່ເທົ່າໃດດເມືອງທໍ່ນັ້ນ